section_heading: Središnji branič
paragraph_text: Staro ime za ovu poziciju bila je centarhalf. U ranom dijelu dvadesetoga stoljeća, kada je većina momčadi koristila formaciju 2–3–5, dva braniča su stala u liniji ispred vratara i zvali su se bekovi (eng. back, leđa), a tri pomagača u liniji na sredini terena i zvali su se halfovi (eng. half, polovica, tj. sredina terena): lijevi half, centarhalf, desni half. Kako je nogomet evoluirao na višu razinu, centarhalfovi su se više povukli u obranu prema vlastitim vratima, postajući od srednjih pomagača srednji braniči.